**Pokyny riaditeľky ZŠ, upravujúce podmienky ZŠ na obdobie od 1.6.2020 do konca školského roku 2019/2020**

Na základe Rozhodnutia MŠVVaŠ SR a po dohode so zriaďovateľom sa s účinnosťou od 1. júna 2020 obnovuje

* vyučovanie v základnej škole Veľký Ďur, Mochovská 4 na účel výchovy a vzdelávania žiakov prvého až piateho ročníka a na účel komisionálnych skúšok
* prevádzka školského klubu detí
* prevádzka zariadenia školského stravovania

1. **Prevádzka a vnútorný režim ZŠ**

* Školská budova sa otvára o 7:00 hod. Do budovy sa vchádza hlavným vchodom od 7:00 do 7:40
* Vstup bude umožnený iba žiakom. Pri vstupe treba dodržiavať rozostupy a mať vhodne prekryté horné dýchacie cesty
* **Prvý deň pri vstupe** do budovy školy žiak odovzdá **vyhlásenie** ( príloha č. 2) o zdravotnom stave žiaka, ktoré vypĺňa zákonný zástupca žiaka. V prípade, že žiak bude chýbať tri a viac dní v škole, opätovne prinesie vyhlásenie o zdravotnom stave žiaka
* Každý deň pri vstupe bude zabezpečený **ranný zdravotný filter** - žiakovi bude odmeraná teplota a dezinfikované ruky
* Žiak si prinesie každý deň do školy dve rúška a balík hygienických vreckoviek. Žiak nosí rúško všade vo vnútorných priestoroch ZŠ, okrem svojej skupiny v interných a externých priestoroch ZŠ, kde prebieha výchovnovzdelávací proces
* Vstup do budovy školy sprevádzajúcim osobám je zakázaný. Je vhodné, aby žiaci, s cieľom ochrany pred komunitným šírením ochorenia COVID -19 v základnej škole, prichádzali a odchádzali ku škole len s osobami, ktoré so žiakom žijú v spoločnej domácnosti
* Po absolvovaní zdravotného filtra žiak odchádza k pridelenému miestu s vešiakom na chodbe, kde si odloží veci a odchádza do svojej triedy. V priestoroch chodby sa nezdržuje dlhšie ako je potrebné pre základné úkony a nezdržiava sa tu s ostatnými žiakmi
* Po vstupe do triedy je každý žiak povinný hneď si umyť ruky a až potom sa presúva na jemu určené miesto v triede. Žiaci sedia podľa inštrukcií učiteľa a nie je možné, aby si menili miesta na sedenie počas vyučovacieho procesu
* Žiak v rámci svojej triedy a skupiny nemusí mať rúško na tvári
* Skupina v ktorej sa bude žiak vzdelávať bude nemenná a celý vyučovací proces absolvuje žiak v tej istej skupine (pozri príloha 1)
* Harmonogram vyučovacích hodín a prestávok (pozri príloha 1)
* Počas prestávok žiaci zostávajú v triede, v prípade priaznivého počasia sa spolu so svojou skupinou intervalovo striedajú v exteriéri
* Presuny žiakov, pohyb po chodbách, návšteva toaliet či spoločných priestorov bude organizovaná tak, aby boli minimalizované kontakty ako medzi skupinami, tak jednotlivcami, vrátane zamestnancov školy
* V sociálnych zariadeniach sa zdržiava len nevyhnutný čas a dodržuje hygienické opatrenia (v toaletách bude zabezpečené mydlo aj jednorázové utierky na ruky)
* V prípade nevoľnosti alebo iných zdravotných problémoch žiak informuje učiteľa vo svojej skupine a ten zabezpečí pomoc
* Škola zabezpečí dezinfekciu dotykových plôch priebežne počas vyučovania, chodieb, sociálnych zariadení a spoločných priestorov minimálne dvakrát za deň
* Po skončení vyučovania žiaci, ktorí sa stravujú, čakajú na dozorkonajúceho učiteľa, s ktorým sa presunú na obed. Žiaci, ktorí sa nestravujú, odchádzajú domov
* Po obede odchádzajú žiaci, ktorí nenavštevujú ŠKD domov.
* Školský klub detí je v prevádzke do 16:00hod.
* **Dieťa, ktoré ukončilo vyučovací proces a opustí budovu školy, sa už do nej v ten deň nemôže vrátiť**
* Počas celého vyučovacieho procesu, ale aj po ňom bude budova školy uzamknutá, aby sa zabránilo vstupu cudzích osôb do budovy
* Zákonný zástupca môže svoje dieťa čakať pred budovou školy za dodržiavania hygienických podmienok

Školská jedáleň

* Stravujúci sa žiaci sa pod vedením dozorkonajúceho učiteľa podľa harmonogramu stravovania presunú do školskej jedálne na obed.
* Žiak si pred príchodom do školskej jedálne vydezinfikuje ruky
* Skupiny žiakov sa nebudú premiešavať ani pri obede, žiaci si sadnú na určené miesto
* Stravu vydáva personál spolu s čistým príborom. Žiaci si sami jedlo a pitie nedokladajú a neberú si ani príbory.
* Pri stole si žiak zloží rúško
* Po dojedení obeda si žiak nasadí rúško, odnesie zvyšok do zberného okienka a čaká na svoju skupinu pri stole
* Žiaci ktorí nenavštevujú školský klub detí, môžu bezprostredne po dojedení obeda ísť domov
* Ostatní žiaci sa vo svojej skupine spolu s pani vychovávateľkou presúvajú do školského klubu detí

Školský klub detí

* Prevádzka ŠKD **od 11:30 do16:00**
* Žiak donesie a odovzdá vyplnené tlačivo **„Čestné vyhlásenie“** ( príloha č. 3) v prvý deň nástupu do školy triednej učiteľke, bez tlačiva nie je možný nástup do ŠKD.
* V priestoroch mimo oddelení (chodba, WC, jedáleň a pod.) je **povinné** prekrytie tváre detí (rúško, šatka...)
* Voľnočasové aktivity budú prebiehať v triede ŠKD alebo vo vonkajších priestoroch areálu školy, prípadne aj mimo neho
* Hlavný vchod do budovy ZŠ bude zamknutý. Preberanie detí bude prebiehať len pred budovou ZŠ, po zazvonení na zvonček. Prosíme rodičov, aby si dieťa vyzdvihli v čase, ktorý uviedli na čestnom vyhlásení
* Vstup rodičom do budovy je **zakázaný**!

Príloha 1

Rozloženie tried

|  |  |  |  |
| --- | --- | --- | --- |
| **Skupina:** | 1 | 2 | 3 |
| **Žiaci pridelení do skupiny** | 1., 2., a 3. ročník | 4.ročník | 5. ročník |
| **Trieda, v ktorej bude prebiehať vých-vzdel. proces** | I. | IV. | III. |

Rozvrh hodín a prestávok

1. hodina           07:45 – 08:30 hod.

2. hodina           08:40 – 09:25 hod.

3. hodina           09:40 – 10:25 hod.

4. hodina           10:35 – 11:20 hod.

5. hodina           11:25 – 12:10 hod.

Rozvrh obedov

|  |  |
| --- | --- |
| Skupina 1 | 11:50 – 12:05 |
| Skupina 2 | 11:30 – 11:45 |
| Skupina 3 | 12:10 – 12:25 |

Príloha 2

**Vyhlásenie**

Vyhlasujem, že dieťa ....................................................................................., bytom v  ..................................................................................., neprejavuje príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, angína, vírusový zápal pečene, zápal mozgových blán, horúčkové ochorenie s vyrážkami).

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

V ................................. dňa ...................

|  |  |
| --- | --- |
| Meno a priezvisko zák. zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

Príloha 3

**Čestné vyhlásenie pre potreby ŠKD**

Meno zákonného zástupcu....................................................................................

Čestne vyhlasujem, že moje dieťa ........................................................................,

môže odchádzať len v sprievode osôb, ktoré s dieťaťom žijú v spoločnej domácnosti:

Meno a priezvisko.............................................................. vzťah k dieťaťu.................................

Meno a priezvisko.............................................................. vzťah k dieťaťu.................................

Meno a priezvisko.............................................................. vzťah k dieťaťu.................................

Meno a priezvisko.............................................................. vzťah k dieťaťu.................................

**Čas odchodu ..............................**

Svojím podpisom potvrdzujem, že moje dieťa **môže - nemôže** odchádzať samostatne z ŠKD od 1.6.2020 do 30.6.2020 o ...................................., v prípade, že ho nemôžem vyzdvihnúť v určenom termíne osobne.

*Sprevádzajúce osoby a deti sa riadia opatreniami ÚVZ SR a pokynmi RÚVZ :*

* *sprevádzajúce osoby majú zákaz vstupu do budovy ZŠ a musia mať vhodné prekrytie dýchacích ciest,*
* *preberanie dieťaťa sa uskutoční pri vchode do budovy ZŠ, po zazvonení na zvonček.*

Tento dokument sa vzťahuje na základné prevádzkové podmienky ŠKD po dobu trvania potreby dodržiavania epidemiologických opatrení a odporúčaní.

**Vyhlásenie dieťa odovzdá triednej učiteľke v prvý deň nástupu do školy. V prípade nedoručenia, dieťa nemôže nastúpiť do ŠKD.**

...................................................................

Podpis zákonného zástupcu